Diari Oficial de la Generalitat Valenciana


Sumari del DOGV 4343, del 25-09-2002 (2002/10534)

RESOLUCIÓ de 12 de setembre de 2002, de la subsecretària de Promoció Cultural, per la qual s'adjudica una beca d'informatització artística, vacant com a conseqüència d'una renúncia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10853


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 de setembre de 2002, de la subsecretària de Promoció Cultural, per la qual s'adjudica una beca d'informatització artística, vacant com a conseqüència d'una renúncia. [2002/M10203]
  
Per la Resolució de 14 de març de 2002 de la subsecretària de Promoció Cultural (DOGV núm. 4.218, de 27.03.2002), es va concedir a Josep Pallardó i Sòria una beca d'informatització artística per al Centre Internacional de Documentació Artística del Museu Popular d'Art Contemporani de Vilafamés, convocada per l'Orde de 17 de desembre de 2001 de la Conselleria de Cultura i Educació (DOGV núm. 4.162, de 07.01.2002).
  
Amb data 9 de setembre de 2002, Josep Pallardó i Sòria sol·licità a través d'un escrit la renúncia a la beca.
  
En l'expedient consta com a següent aspirant en l'orde de concessió de la beca Amanda Nestar Rosales, segons la valoració dels mèrits aportats pels concursants, realitzada per la comissió qualificadora establida en l'orde de referència i reflectida en l'acta II de la reunió de la comissió.
  
Per tot això, d'acord amb el que disposen les bases de l'orde de convocatòria, de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i en virtut de la delegació efectuada pel conseller de Cultura i Educació, recollida en la disposició final primera de l'Orde de 17 de desembre de 2001 (DOGV núm. 4.162, de 07.01.2002), resolc:
  
Acceptar la renúncia presentada per Josep Pallardó i Sòria de la beca d'informatització artística adjudicada, amb efectes d'1 d'octubre de 2002.
  
Adjudicar la beca d'informatització artística a Amanda Nestar Rosales.
  
El període de desplegament de la beca adjudicada per substitució serà el comprés entre l'1 d'octubre de 2002 i el 31 de desembre de 2002, amb la dotació econòmica que corresponga a eixe període, pagadora en mensualitats a càrrec del crèdit disponible com a conseqüència de la renúncia objecte de la present resolució.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i de Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la publicació.
  
València, 12 de setembre de 2002.- La subsecretària de Promoció Cultural (p. d. Orde de 17 de desembre de 2001, DOGV núm. 4.162, de 07.01.2002): Consuelo Ciscar Casabán.